stanford-oval/wikipedia huggingface dataset:
Dominic Monaghan

| Dominic Monaghan |
| --- | --- |
 Dominic Monaghan Taru sormusten herrasta: Kuninkaan paluun ensi-illassa Wellingtonissa Uudessa-Seelannissa
Henkilötiedot
Koko nimi:  Dominic Bernard Patrick Luke Monaghan
Syntynyt: 8. joulukuuta 1976 (ikä 47) Länsi-Berliini, Saksan liittotasavalta
Näyttelijä
Aktiivisena:  1996–
Merkittävät roolit:  Taru sormusten herrasta Lost FlashForward X-Men Origins: Wolverine
Aiheesta muualla
IMDb 
Elonet
Dominic Bernard Patrick Luke Monaghan (s. 8. joulukuuta 1976 Länsi-Berliini, Saksan liittotasavalta) on englantilainen näyttelijä. Hän on menestynyt kansainvälisesti[lähde? ] näyttelemällä Meriadoc Rankkibukia Peter Jacksonin ohjaamassa J. R. R. Tolkienin kirjasarjaan perustuvassa elokuvatrilogiassa Taru sormusten herrasta ja roolistaan Charlie Pacena televisiosarjassa Lost.
Ura

Vaikka Monaghan teki nuorena töitä monella alalla, hän halusi aina näyttelijäksi. Toisen vuotensa jälkeen St. Anne's High Schoolissa Dominicista tuli koulun vakionäyttelijä esimerkiksi sellaisissa koulunäytelmissä kuin Oliver Twist, A Christmas Carol ja Bugsy Malone ennen hänen liittymistään Manchester Youth Theatreen. Siellä hänet valittiin näyttelemään Geoffrey Shawcrossia neljän kauden ajan ohjelmassa Hetty ratkaisee. Monaghanin ensimmäinen elokuvarooli oli saksalainen merimies Sasha televisioelokuvassa Vihollisen vesillä.
Monaghan on selostaja Ringers: Lord of the Fans -dokumentissa Taru sormusten herrasta -fandomista. Vasemmassa kädessään Monaghanilla on tatuoituna haltiakielinen sana ”yhdeksän” merkkinä osallistumisesta Taruun sormusten herrasta. Hänen hahmonsa oli yksi Sormuksen ritareista, joita oli yhdeksän. Myös useat muut elokuvassa näytelleet ottivat samanlaiset tatuoinnit elokuvan tuotannon aikana. Tatuoinnin alapuolella on toinen, jossa lukee ”Life imitates art” (suom. Elämä jäljittelee taidetta). Vasemmassa kädessään hänellä on tatuointi ”Living is easy with eyes closed” (suom. Eläminen on helppoa silmät kiinni), joka on ote The Beatlesin kappaleesta ”Strawberry Fields Forever”. Vasempaan jalkaan änellä on tatuoituna kaksi tähteä, joista toinen on musta ja toinen valkoinen.
X-Men -spin-offissa X-Men Origins: Wolverine Monaghanin piti näytellä elokuvan hahmoa nimeltä Bernell Bohusk, mutta hän näyttelikin Chris Bradleytä.
Yksityiselämä

Monaghan syntyi Berliinissä Saksassa englantilaisille vanhemmille. Äiti Maureen oli sairaanhoitaja, ja isä Austin oli luonnontieteiden opettaja. Hän oli 12-vuotias kun perhe muutti Saksasta Heaton Mooriin Stockportiin Suur-Manchesteriin ja myöhemmin Manchesteriin. Dominicin äidinkieli on englanti, mutta hän osaa saksaa ja osaa matkia muita ihmisiä ja erilaisia aksentteja. Dominic kävi St. Anne’s RC High Schoolia (jossa opetti hänen setänsä, josta tuli myöhemmin rehtori) ja Aquinas Collegea, jossa hän opiskeli englantilaista kirjallisuutta, draamaa ja maantietoa.
Monaghan omistaa pienen metsän Intiassa ja on työskennellyt eläinten oikeuksia puolustavan PETAn kanssa.
Monaghan alkoi seurustella Lost-vastanäyttelijänsä Evangeline Lillyn kanssa vuonna 2004. Kesäkuussa 2008 Monaghan matkusti Argentiinaan Lillyn kanssa kuvaamaan amerikkalaisen CQC:n version (menestynyttä televisio-ohjelmaa, jota on esitetty ainakin viidessä maassa) pilottijaksoa. Monaghan ja Lilly erosivat myöhemmin. Monaghan asuu Los Angelesissa, Kaliforniassa. Hän työstää käsikirjoitusta Taru sormusten herrassakin näytelleen ystävänsä Billy Boydin kanssa.
Monaghan esiintyy yhdessä Megan Foxin kanssa Eminemin ja Rihannan musiikkivideolla Love The Way You Lie.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 1997 | Vihollisen vesillä | Sasha |  |
| 2000 | This is Personal: The Hunt for the Yorkshire Ripper | Jimmy Furey |  |
| 2001 | Taru sormusten herrasta: Sormuksen ritarit | Meriadoc Rankkibuk |  |
| 2002 | Taru sormusten herrasta: Kaksi tornia | Meriadoc Rankkibuk |  |
| 2003 | Taru sormusten herrasta: Kuninkaan paluu | Meriadoc Rankkibuk (Screen Actors Guild Award -palkinto) |  |
| 2003 | An Insomniac’s Nightmare | Jack |  |
| 2004 | Spivs | Goat |  |
| 2004 | The Purifiers | Sol |  |
| 2005 | Shooting Livien | Owen Scott |  |
| 2008 | I Sell the Dead – Kuoleman kauppamiehet | Arthur Blake |  |
| 2009 | X-Men Origins: Wolverine | Chris Bradley |  |
| 2011 | The Day | Rick |  |
| 2012 | The Millionaire Tour | Casper |  |
| 2012 | Soldiers of Fortune | Sin |  |
| 2015 | Deep Burial | Robinson |  |
| 2016 | Pet | Seth |  |
| 2017 | Atomica | Robinson |  |
| 2018 | Mute | Oswald |  |
| 2019 | Star Wars: The Rise of Skywalker | Beaumont Kin |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1996–1998 | Hetty ratkaisee | Geoffrey Shawcross | 27 jaksoa |
| 2000 | Monsignor Renard | Etienne Pierre Rollinger | 3 jaksoa |
| 2004–2010 | Lost | Charlie Pace (Screen Actors Guild Awards -palkinto) | 73 jaksoa |
| 2009 | Chuck | Tyler Martin | ”Chuck Versus the Third Dimension” |
| 2009–2010 | FlashForward | Simon Campos | 18 jaksoa |
| 2009 | Goodnight Burbank | Paul Lynch | 7 jaksoa |
| 2012 | The Unknown | Mark Nickel | 6 jaksoa |
| 2012 | Childrens Hospital | Oren Maestro | ”British Hospital” |
| 2015 | The Hundred Code | Tommy Conley | 12 jaksoa |
Dassault Aviation

| Dassault Aviation |
| --- | --- |

Yritysmuoto:  osakeyhtiö
ISIN:  FR0000121725
Perustettu:  1929
Toimitusjohtaja:  Éric Trappier
Kotipaikka:  Pariisi, Ranska
Toiminta-alue:  maailmanlaajuinen
Toimiala:  lentokone- ja puolustusteollisuus
Tuotteet:  siviili- ja sotilaslentokoneet
Liikevaihto:  4,808 miljardia € (2017)
Henkilöstö:  11 398 (2017)
Emoyhtiö:  Dassault Group
Kotisivu:  dassault-aviation.com
Infobox OKVirheellinen NIMI-arvo: 
Dassault Aviation on ranskalainen lentokonetehdas. Marcel Bloch perusti tehtaan nimellä Société des Avions Marcel Bloch (MB) vuonna 1928. Toisen maailmansodan jälkeen Marcel Bloch muutti nimensä Marcel Dassault'ksi (d'assault tarkoittaa hyökkäystä). Vastaavasti yhtiön nimi muuttui 20. joulukuuta 1947 muotoon Avions Marcel Dassault. Vuonna 1971 Dassault osti ranskalaisen Breguet-lentokonetehtaan. Yrityskauppa oli alkanut jo vuonna 1967 Ranskan valtion ollessa ohjaamassa sitä. Kaksi vuosikymmentä yhtiön nimi oli Avions Marcel Dassault-Breguet Aviation (AMD-BA). Vuonna 1990 yhtiö sai nimekseen Dassault Aviation.
Tausta

Vuonna 1935 Marcel Bloch ja Henry Potez sopivat Société Aérienne Bordelaise -yhtiön (SAB) ostamisesta. Siitä tuli Société Aéronautique du Sud-Quest. Vuonna 1936 koko Ranskan sotateollisuus kansallistettiin ja yhtiö sai nimen Société Nationale des Constructions Aéronautiques du Sud-Ouest (SNCASO). Marcel Blochista tuli tällöin Ranskan ilmailuministeriön hallintojohtaja.
Aikana, jolloin Ranska oli Saksan miehittämä, Ranskan ilmailuteollisuus teki alihankintaa Saksalle. Saksalaismielinen Vichyn hallinto pidätti Marcel Blochin lokakuussa 1940. Vuonna 1944 Marcel Bloch  vietiin Buchenwaldin keskitysleirille, josta hän vapautui 11. huhtikuuta 1945.
10. marraskuuta 1945 hänen yhtiönsä muodostettiin uudestaan nimellä Société des Avions Marcel Bloch.
Vuonna 1954 Dassault perusti elektroniikkadivisioonan (1962 se oli nimeltään Électronique Marcel Dassault), joka aloitti kehittämään mm. tutkia. 1950-luvulta 1970-luvun loppuun asti yhtiön päätoiminnaksi muodostui vienti mm. Etelä-Afrikkaan, Irakiin ja Israeliin.
Vuosina 1965–1966 Ranskan hallitus pakotti asetehtaat erikoistumaan:
Dassault'n vastuulle tulivat hävittäjälentokoneet ja liikelentokoneet
Nord Aviationille ohjukset
Sud Aviationille matkustaja- ja kuljetuslentokoneet sekä helikopterit.
Nord Aviation ja Sud Aviation fuusioituivat vuonna 1970 Aérospatialeksi.
Omistusmuutokset ja yritysfuusiot

Vuonna 1979 Ranskan valtio osti 20 % Dassault'sta.
Vuonna 1998 Ranskan valtio siirsi osakkeensa Aerospatialelle. 10. heinäkuuta 2000 Aérospatiale-Matra yhdistyi osaksi EADSia. Dassault jäi kuitenkin itsenäiseksi yhtiöksi.
Vuonna 1981 perustettiin erillinen yhtiö Dassault Systèmes myymään ja jatkokehittämään tehtaan suunnitteluosaston käyttämää CATIA -CAD-ohjelmistoa.
Tehtaan lentokonemallit > Sotilaslentokoneet

Dassault MD 315 Flamant, ensilento 1947
Dassault MD 450 Ouragan, 1951
Dassault MD 452 Mystère II, 1952
Dassault MD 453 Mystère III, 1952
Dassault MD 454 Mystère IV, 1952
Dassault MD 550, 1955
Dassault Super Mystère, 1955
Dassault Mirage III, 1956,
Dassault Étendard II, 1956
Dassault Étendard IV, 1956
Dassault MD 410 Spirale, 1960
Dassault Balzac, 1962
Dassault Mirage IV, 1960
Dassault Atlantic, 1965
Dassault Mirage F1, 1966
Dassault Mirage V, 1967
Dassault Mirage G, 1967
Milan, 1968
Dassault Mirage G-4/G-8, 1971
Dassault Alpha Jet, 1973
Dassault Super Étendard, 1974
Dassault Falcon Guardian 01, 1977
Dassault Mirage 2000, 1978
Dassault Mirage 4000, 1979
Dassault Mirage 50, 1979
Dassault Falcon Guardian, 1981
Dassault Atlantic 2, 1982
Dassault Mirage III NG, 1982
Dassault Rafale, 1986
Dassault Neuron, valmistunee 2009
Tehtaan lentokonemallit > Siviililentokoneet

Dassault Falcon -perhe
Dassault Falcon 10 (Falcon 100)
Dassault Falcon 20 (Falcon 200)
Dassault Falcon 50
Dassault Falcon 900
Dassault Falcon 2000
Dassault Falcon 7X
Dassault Mercure
Aiheesta muualla

Wikimedia Commonsissa on kuvia tai muita tiedostoja aiheesta .
Dassault Aviation Website
Dassault Rafale
Ranskan laivaston Dassault Falcon 50M (2005)
Eat Pray Love

Eat Pray Love voi tarkoittaa seuraavia asioita:
Omaa tietä etsimässä Italiassa, Intiassa ja Indonesiassa (engl. Eat Pray Love), Elizabeth Gilbertin romaani vuodelta 2006
Eat Pray Love – omaa tietä etsimässä, romaaniin perustuva elokuva vuodelta 2010.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eat Pray Love”, voi hakea sivunnimihaulla, laajalla sivunnimihaulla tai tekstihaulla.
Elävä kirjasto

Elävä kirjasto on tanskalaisen nuorisojärjestö Stop the Violencen vuonna 2000 Roskilde-festivaaleille luoma toiminnallinen menetelmä erilaisten ihmisten väliseen kohtaamiseen ja vuoropuheluun.
Elävä kirjasto pyrkii edistämään erilaisten ihmisten välisen kohtaamisen ja vuoropuhelun kautta moninaisuutta, ihmisoikeuksia ja ihmisarvon kunnioittamista. Elävä kirjasto toimii kuten tavallinenkin kirjasto, paitsi että paperisten kirjojen sijaan elävästä kirjastosta lainataan oikeita ihmisiä keskustelua varten. Elävän kirjaston kirjat edustavat erilaisia vähemmistöjä ja muita ryhmiä, jotka kohtaavat syrjintää, ennakkoluuloja, stereotypioita ja rasismia.
Menetelmää on käytetty yhdenvertaisuus- ja monikulttuurisuustyössä esimerkiksi nuorisotyössä, järjestöissä, seurakunnissa, kirjastoissa ja kouluilla.
Suomessa elävän kirjaston järjestämiseen liittyviä tarpeita, kuten koulutuksia koordinoi Suomen Nuorisoyhteistyö – Allianssin Elävä kirjasto -erillishanke.
Aiheesta muualla

Kaikki erilaisia – kaikki samanarvoisia -kampanja: Elävä Kirjasto (arkistoitu versio)
Easy Street

Easy Street tarkoittaa seuraavia asioita:
Charlie poliisina (Easy Street), yhdysvaltalainen elokuva vuodelta 1917
Easy Street, yhdysvaltalainen televisiosarja
Easy Street, Susan Bermanin muistelmateos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Easy Street”, voi hakea sivunnimihaulla, laajalla sivunnimihaulla tai tekstihaulla.
Älli ja Tälli

| Älli ja Tälli |
| --- | --- |


Lehtityyppi:  sarjakuvalehti
Julkaisija:  Bruguera
Perustettu:  20. tammikuuta 1958
Kotimaa:   Espanja
Kieli:  espanja
Älli ja Tälli (Mortadelo y Filemón) on espanjalaisen Francisco Ibáñezin luoma sarjakuva, jonka agenttihahmot ilmestyivät ensimmäisen kerran vuonna 1958. Hahmot tunnetaan Suomessa myös nimellä Nopsa ja Näpsä, jolla nimellä ensimmäiset julkaisut vuonna 1973 olivat. Hahmoille on tyypillistä vilpittömän yrityksen johtaminen kaaokseen ja liioittelevat seuraukset hyvääkin yrittävästä teosta. Hahmot ovat tiettävästi parodiaa Francon salaisen poliisin agenteista. Sarjakuva on varsinkin toisen agentin naamioitumisen ja hahmojen reagoimisen osalta melko surrealistinen, mikä tehnee sarjasta hieman varttuneempien lukijoiden mieleisen.[lähde? ]
Sarjaa ei ole julkaistu kovin laajasti Espanjan ulkopuolella, mutta Suomessa se on ollut ajoittain suosittu, vuosien mittaan on suomennettu yli 40 julkaisua. Myös saksankielisellä kielialueella hahmot tunnetaan hyvin, mutta esimerkiksi ruotsiksi tulivat vain ne kaksi, joilla Suomessakin aloitettiin. Ällistä ja Tällistä on tehty myös elokuva, televisiosarjoja, ja pelejä. Yhteensä sarjakuva-albumeita on jo 181, joista läheskään kaikkia ei ole suomennettu.
Albumit ja niiden julkaisuvuodet Suomessa > Hiukset lähtivät

(alun perin julkaistu vuonna 1973, uudelleen vuonna 1986)
Luku I: Kaaos lastenhuoneessa (s. 1-10) Jakso kertoo Ällin ja Tällin nuoruusvuosista.
Luku II: Kamppailu perunan kanssa (s. 11-18) Bakteriuksen kehittämä lannoite ei teekään perunankasvatuksesta helpompaa, vaan aiheuttaakin perunan heräämisen henkiin, mikä aiheuttaa hämmennystä kadulla.
Luku III: Luut vetelinä: (s. 19-26) Tohtori Bakterius kehittää "Anti-Knockout"-nimisen luiden murtumisen estävän aineen, jolla kuitenkin on joitakin sivuvaikutuksia...
Luku IV: Aina pieniä sorsitaan (s. 27-34) Tohtori Bakterius kehitti hormonivalmisteen, jonka pitäisi olla elefanttihormoneita sisältävää, mutta se sisälsikin suolinkaisen hormoneja. Aine ei muutakaan juojaansa suuremmaksi, vaan pienemmäksi.
Luku V: Nyt on kyse makkarasta (s. 35-42) Bakteriuksen kehittämän aineen pitäisi muuttaa käyttäjänsä näkymättömäksi, mutta sen juoja, Älli, muuttuukin makkaraksi.
Luku VI: Uhraa mieluummin aikaasi kuin henkesi (s. 43-50) Ällin ja Tällin tehtävänä on estää pankkiryöstö.
Albumit ja niiden julkaisuvuodet Suomessa > Sammakkojahti

(1985)
Koostuu yhdestä tarinasta: Sammakkojahti
Albumit ja niiden julkaisuvuodet Suomessa > Konnien kantapäillä

(1986)
Koostuu yhdestä tarinasta: Konnien kantapäillä
Albumit ja niiden julkaisuvuodet Suomessa > Kaikki vinksin vonksin

(1987)
Koostuu yhdestä tarinasta: Kaikki vinksin vonksin
Albumit ja niiden julkaisuvuodet Suomessa > Kovat piipussa

(1987)
Koostuu yhdestä tarinasta: Kovat piipussa
Albumit ja niiden julkaisuvuodet Suomessa > Salaperäinen voima

Koostuu yhdestä tarinasta: Salaperäinen voima
Albumit ja niiden julkaisuvuodet Suomessa > Pallo hallussa, hampaat irvessä

Luku I: Harjoitusvastustaja (s. 5-10)
Luku II: Mainiot henkivartijat (s. 11-14)
Luku III: Palolaitoksella (s. 15-18)
Luku IV: Avaruusolennot (s. 19-26)
Luku V: Puolustusta kaikin keinoin (s. 27-34)
Luku VI: Tehtävä avomerellä (s. 35-38)
Luku VII: Seurapiireissä tapahtuu (s. 39-42)
Luku VIII: Mister L suuressa vaarassa (s. 43-48)
Luku IX: Päivä rannalla (s. 49-50)
Albumit ja niiden julkaisuvuodet Suomessa > Sirkusta koko elämä

Koostuu yhdestä tarinasta: Sirkusta koko elämä
Albumit ja niiden julkaisuvuodet Suomessa > Loput ilman tarkempia tietoja

Seerumisafarin sankarit (1973)
Älli ja tälli olympiakisojen turvapoliiseina (alun perin 1972)
Kuumaa tavaraa (1980)
Kahden tulen välissä (1981)
Huippuluokan henkivartijat (1981)
Jalkapallon MM-kisat todellinen paukkuareena (1982)
Ampu tulee (1982)
Avainten arvoitus (1983)
Ilmarosvojen tuho (1983)
Rikos-rötös-ralli (1984)
Ihme-eliksiiri (1984)
Raharallin ihanuus (1985)
Missä miljoonat (1986)
Henget valloillaan (1986)
Venyy ja paukkuu (1987)
Tuhoontuomitut (1987)
Pommi pomolle (1989)
Kähmintäkisat (1999)
Tuhatta ja sataa kulkee edistys pitkin XX-vuosisataa! (2000)
Formulauunot ulalla (1999)
Vaahtosuiset viikingit (2001)
Tappajatietokone (2002)
MM-kisat 2006 (2006)
Hullut huvipuistossa (2003)
Mielipuoliset maskotit (2004)
Murheellisen hahmon torvelot (2005)
Päähenkilöt

Tälli
»Sankarimme on salainen agentti ja yksityisetsivä. Hänen ammattitaitonsa on hätkähdyttävä, mutta kaikkein kuuluisimmaksi hän on tullut salamannopeasta naamiointitaidostaan. On ihmeellistä, että hän on vielä elävien kirjoissa.»
Älli
»Älliä todella tarvitaan, kun partneriksi sattuu Tällin tapainen tyrmistyttävä tapaus. Ällin mielikuvitus ei ole samaa luokkaa kuin Tällin, enemmänkin hän on tullut kuuluisaksi äkkipikaisesta luonteestaan. Älli usein mielellään iskisi Tällin lattiaan.»
Mister L.
»Tämä ihmisraukka on Ällin ja tällin työnantaja. Hän on sankareittemme isällinen ystävä, joka ammattimiehen tapaan rakastaa valheen verkkoja, salakäytäviä, irtoviiksiä, peruukkeja ja myös Älliä ja Tälliä, vaikka sitä joskus on vaikea uskoa.»
Tohtori Bakterius
»Hän on nero, tiedemies, luojan armosta, helposti harhautuva hakoteille joutuja, mutta jämpti. Tekee ällistyttäviä keksintöjä. Hän on todellinen ilmiö itse - joka suhteessa. Ystävämme Älli ja Tälli vievät suurimman osan hänen kalliista ajastaan, vaikka hän epätoivoisesti yrittää etsiä tosiolevaisuutta ja sen alkua.»
Sivuhahmoja

Lehdessä on nähty useita satoja eri sivuhahmoja, joille jokaiselle on annettu nimi. Osa sivuhahmoista:
Ofelia mm. sarjassa Tuhatta ja sataa kulkee edistys pitkin XX-vuosisataa! (2000)
Agentti Nollapilkkunolla (mm. tarinassa Kaikki vinksin vonksin, 1987)
Muskeli-Make (kaikki vinksin vonksin, 1987)
Pave Pulttinen (kaikki vinksin vonksin, 1987)
Muurari-Kaarlo (kaikki vinksin vonksin, 1987)
Gangsteri Raivo Ruutinen (kaikki vinksin vonksin, 1987)
August ohikulkija albumissa (kaikki vinksin vonksin, 1987)
Mammutti-Max (Hiukset lähtivät!, 1973)
Tri LUUPÄÄ hammaslääkäri (Hiukset lähtivät!, 1973)
Jimmy virtahepo (Hiukset lähtivät!, 1973)
Tieto-Jaakko' Hahmo mainittiin sarjassa, muttei hän esiintynyt siinä (Hiukset lähtivät!, 1973)
Kaarlo Spagetti Roisto (Pallo hallussa, hampaat irvessä)
Gorilla-niku kehonrakentaja (Pallo hallussa, hampaat irvessä)
Hugo Kannustuspotku hevosratsastaja (Pallo hallussa, hampaat irvessä)
Kooak toiselta planeetalta tullut avaruusolio (Pallo hallussa, hampaat irvessä)
Artturi von Röyhkimys "ydinjätenielaisijan" piirustukset varastanut henkilö (Pallo hallussa, hampaat irvessä)
Kalle laivatyöskentelijä (Pallo hallussa, hampaat irvessä)
Paroni lipevä rikas, frakkipukuinen henkilö (Pallo hallussa, hampaat irvessä)
Kreivitär Emilia von Pursumaa kreivitär (Pallo hallussa, hampaat irvessä)
Hirviö-Heikki vankilassa vuosia aikaa viettänyt laittomasti aseiden luoteja myynyt henkilö (Pallo hallussa, hampaat irvessä)
Arto Attentaatti, alias "SAMMAKKO" vihollisorganisaatio PAJ:in (=Poliittisten Anarkistien Järjestö) johtaja (Sammakkojahti)
professori Jörönenä Hullu professori filosofisesta tiedekunnasta (Salaperäinen voima)
Agentti X-42 Agentti (Salaperäinen voima)
Agentti X-47 Agentti (Salaperäinen voima)
Megatonpoulos tiedemies (Salaperäinen voima)
Herra Baba lentävällä matolla lentävä mies (Salaperäinen voima)
Chicago-Bill (Hiukset lähtivät)
Kusti Kovakoura 10 000 punnasta etsintäkuulutettu roisto (Konnien Kantapäillä, 1986)
Perttuli Mustonen pyörätuolissa istuva vanha mies (Konnien Kantapäillä, 1986)
Timantti-Jaska roisto (Konnien Kantapäillä, 1986)
Agentti KF-313 agentti (Konnien Kantapäillä, 1986)
Pate Pölypilvi ympäristönsaastuttaja (Konnien Kantapäillä, 1986)
Alfred luuska (Kovat piipussa, 1987)
'Agentti-M2 agentti (Kovat piipussa, 1987)
keksijä P. Kuppinikkari keksijä, jonka Älli ja Tälli hukuttivat mereen (Kovat piipussa, 1987)
'Dick Dickens Tappelupukarijoukon pelätty johtaja (Kovat piipussa, 1987)
Raateluhammas Ällin koira (Kovat piipussa, 1987)
Kaappari Kimmo gangsteri (Sirkusta koko elämä)
Aiheesta muualla

Wikimedia Commonsissa on kuvia tai muita tiedostoja aiheesta .
Mortadelo Y Filemon — kotisivut. (espanjaksi)
Suomenkieliset albumit. Kimmo Lakoma.
Timo Ronkainen: Kaavamaista kohellusta. Kvaak.fi 6.12.2004.
Dnistrovskin piiri

| Dnistrovskin piiri Дністровський район |
| --- | --- |
 Piirin sijainti Tšernivtsin alueen kartalla
 Koordinaatit: 48.4659°N, 26.8317°E 
Valtio:  Ukraina
Alue:  Tšernivtsin alue
Perustettu:  17.7.2020
Hallinto:  
 – hallinnollinen keskus:  Kelmentsi (7 111 as., 2021)
 – suurin kaupunki:  Novodnistrovsk (10 590 as.), 2021)
Pinta-ala  ():  2 120,0 km²
Väkiluku (2021, arvio):  154 440
 
Verkkosivu
Dnistrovskin piiri (ukr. Дністровський район, Dnistrovskyi raion) on hallinnollinen piiri Ukrainan länsiosassa Tšernivtsin alueella. Uusi Dnistrovskin piiri rajoittuu lännessä Tšernivtsin piiriin, luoteessa Ternopilin alueen Tšortkivin piiriin, pohjoisessa Hmelnytskyin alueen Kamjanets-Podilskyin piiriin, idässä Vinnytsjan alueen Mohyliv-Podilskyin piiriin, ja etelässä Moldovaan ja Romaniaan. Piirin pohjoisraja seuraa Dnestrjokea (ukr. Дністе́р, Dnister), jonka nimestä piirin nimi on johdettu. Piirin hallinnollinen keskus on Kelmentsin kaupunkityyppinen taajama (7 111 as., 2021).
Dnistrovskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Tšernivtsin alueen piirien lukumäärän kolmeen. Samassa yhteydessä muodostettiin Dnistrovskin piiri yhdistämällä useamman aiemman piirin alueita ja alueen alaisuudessa ollut Novodnistrovskin kaupunki uudeksi laajemmaksi piiriksi. Uuden Dnistrovskin piirin pinta-alaksi tuli 2 120,0 neliökilometriä.
Ukrainan tilastokeskus arvioi Dnistrovskin piirin väkiluvuksi 154 440 (1.1.2021). Piirin asukkaat asuvat lähinnä maaseudulla. Kaupunkilaisiksi luokiteltiin vain &&&&&&&&&&&&&022.090000022,9 prosenttia piirin asukkaista (yhteensä 35 428 as.). Kaupunkilaiset asuivat jossain piirin kolmesta kaupungista (Novodnistrovsk, Sokyrjany ja H’otyn) tai Kelmentsin kaupunkityyppisessä taajamassa.
Kelmentsin piiri oli yksi Dnistrovskin piiriä muodostettaessa (7/2020) lopetetuista piireistä.
Uspenskin kirkko Komarivin kylässä.
H’otynin kansallispuistoa Dnestrin varrella.
Aiheesta muualla

Kuvia tai muita tiedostoja aiheesta Dnistrovskin piiri Wikimedia Commonsissa
Earsham

| Earsham |
| --- | --- |
 All Saints Church
 Earsham
 Koordinaatit: 52°27′07″N, 01°25′02″E 
Valtio:  Yhdistynyt kuningaskunta
Maa:  Englanti
Hallintoalue:  Itä-Englanti
Kreivikunta:  Norfolk
Pinta-ala:  
 – Kokonaispinta-ala:  12,65 km²
Väkiluku:  907
Infobox OKVirheellinen NIMI-arvo: 
Earsham on kylä Norfolkin kreivikunnassa Englannissa.
Aiheesta muualla

Kuvia tai muita tiedostoja aiheesta Earsham Wikimedia Commonsissa
Dúné

| Dúné |
| --- | --- |

Tiedot
Toiminnassa:  2001–2018
Tyylilaji:  indie rock, elektroninen rock
Kotipaikka:  Skive, Tanska
Laulukieli:  englanti
Jäsenet:  Matt Kolstrup   Ole Bjørn Sørensen   Piotrek Wasilewski  
Entiset jäsenet:  Cecilie Dyrberg   Malte Aarup-Sørensen   Simon Troelsgaard  Danny Jungslund  
Levy-yhtiö:  New Gang of Robots Rec.   Iceberg Music Group   Sony Music   DreamMusic  
Aiheesta muualla
www.dunesite.com
Infobox OKNimi-testi OK: 
Dúné oli tanskalainen rock-yhtye, joka perustettiin vuonna 2001 Skivessa, Tanskassa ja joka lopetti toimintansa vuonna 2018. Ryhmään kuului seitsemän muusikkoa.
Diskografia

| --- | --- |
 Studioalbumit We Are in There You Are Out Here (2007)  Enter Metropolis (2009)  Wild Hearts (2013)  Delta (2016) EP:t Let's Jump (2003)  Rock, Synth'n'Roll (2004)  Go Go Robot (2005)  Bloodlines EP (2007)  Dry Lips EP (2007)  80 Years EP (2008)  Leaving Metropolis (2010)  Echoes of December (2011) :  Singlet "Bloodlines" (2006)  "A Blast Beat" (2007)  "Dry Lips" (2007)  "80 Years" (2008)  "Victim of the City" / "Heat" (2009)  "Let Go of Your Love" (2009)  "The World Is Where We're Heading" (2009)  "Please Bring Me Back" (2010)  "Heiress of Valentina (Princess)" (2010)  "Life's What You Make It" (2011)  "HELL NO" (2012)  "All That I Have" (2013)  "The Sun Over Green Hills" (2013)  "Let's Spend the Night Together" (2013)  "Antidote" (2014)  "Never Be Alone (Remixes)" (2016)  "Searching For A Party (Rayet's Disco Joint)" (2016)  "I'm Still Standing" (2016)
Aiheesta muualla

Kuvia tai muita tiedostoja aiheesta Dúné Wikimedia Commonsissa
Virallinen kotisivu (Arkistoitu – Internet Archive)
Dúné MySpacessa